Täydelliset naiset (2. tuotantokausi)

Täydellisten naisten toista tuotantokautta alettiin esittää Yhdysvalloissa 25. syyskuuta 2005 ja se jatkui 21. toukokuuta 2006 saakka. Kausi koostuu 24 jaksosta, joihin sisältyy myös kaksiosainen kauden päätösjakso. Sarjan kertojana jatkaa ensimmäisellä tuotantokaudella itsemurhan tehnyt Mary Alice Young, joka johdattaa katsojat vanhojen ystäviensä ja Wisteria Lanen asukkaiden Susan Mayerin, Lynette Scavon, Bree Van de Kampin, Gabrielle Solisin ja Edie Brittin elämiin. Kauden mysteeri koskee naapuruston uutta asukasta Betty Applewhitea ja tämän perhettä.

Täydellisten naisten toista tuotantokautta esitettiin Yhdysvalloissa ensimmäisen kauden tapaan sunnuntai-iltaisin kello 21.00 ABC:llä ja Suomessa Nelosella maanantai-iltaisin kello 21.00. 24 tavallisen jakson lisäksi Yhdysvalloissa esitettiin kaksi erikoisjaksoa, joissa kerrattiin kauden tapahtumia ja pohjustettiin tulevaa kauden päätöstä. Jaksot esitettiin 1. tammikuuta ja 23. huhtikuuta 2006. 

Sarja jatkoi korkeiden katsojalukujen keräämistä toisella kaudella. Tuotantokausi keräsi keskimäärin 22,2 miljoonaa katsojaa jaksoa kohden ja se oli Yhdysvaltain television neljänneksi katsotuin televisiosarja kaudella 2005–06. 4. syyskuuta 2006 kauden aloitusjaksoa seurasi Suomessa 422 000 katsojaa ja se oli Lostin jälkeen kanavan toiseksi katsotuin ohjelma.

Kausi julkaistiin DVD:nä Suomessa 20. huhtikuuta 2007.

 Tuotanto 

Marc Cherry, Tom Spezialy ja Michael Edelstein palasivat kaudelle sarjan vastaavina tuottajina. Käsikirjoittaja Kevin Murphy palasi myös sarjan pariin yhdessä George W. Perkinsin, Chris Blackin, Joey Murphyn ja John Pardeen kanssa.

Tällä kaudella Cherry jätti suurimman osan jaksojen kirjoittamisesta muille tuotantotiimin jäsenille. Sarjan vastaavana tuottajan toiminut Edelstein jätti sarjan kauden puolivälissä. Hän perusteli päätöstä sanomalla, että hän haluaa kokeilla jotain uutta. Myös toinen tuottaja Spezialy jätti sarjan kauden aikana.

Colonial Street, jossa Wisteria Lanen lavasteet sijaitsevat, koki muutoksia toisen kauden tuotannon aikana. Umpikuja, joka tunnettiin nimellä ”Circle Drive” uudistettiin rajusti. Aikaisemmin ”Circle Drivella” näkyi kirkon julkisivu (tuttu myös Murhasta tuli totta -sarjasta), jonka korvasi kuitenkin Edie Brittin toinen koti ja Colonial Mansion -rakennus tuhottiin ja korvattiin sarjan puistolla.

Cherry on sittemmin sanonut katuvansa suurinta osaa sarjan toisesta kaudesta ja, että ABC:n tilaama ylimääräinen jakso pakotti sarjantekijät työskentelemään nopeutetulla aikataululla. Näyttelijä Teri Hatcher mainitsi toisen kauden kuvausten aikana olleista tuotanto-ongelmista, mukaan lukien epätäydelliset ja viivästyneet käsikirjoitukset. Hatcher ja toiset sarjan näyttelijät Marcia Cross, James Denton ja Felicity Huffman ilmaisivat kaikki huolensa sarjan laadun huononemisesta.

 Palkinnot 
Täydelliset naiset sai toisella kaudellaan yhteensä seitsemän Emmy-ehdokkuutta, mukaan lukien parhaan komediasarjan naissivuosan ehdokkuuden (Alfre Woodard roolistaan Betty Applewhitena) sekä parhaan komediasarjassa vierailevan naisnäyttelijän ehdokkuuden (Shirley Knight roolistaan Phyllis Van de Kampina). Sarja ei kuitenkaan voittanut yhtään Emmy-palkintoa. Siitä huolimatta sarja voitti toisena peräkkäisenä vuonna Golden Globe -palkinnon parhaasta musikaali- tai komediasarjasta. Sarjan pääosia esittävät naiset – Teri Hatcher, Felicity Huffman, Marcia Cross ja Eva Longoria – saivat ehdokkuudet parhaan musikaali- tai komediasarjan naispääosasta, mutta yksikään ei voittanut palkintoa. Kausi voitti myös kaikki ehdokkuutensa Screen Actors Guild Awards -gaalassa. Felicity Huffman voitti palkinnon parhaasta naisnäyttelijästä komediasarjassa roolistaan Lynette Scavona ja koko näyttelijäkaarti voitti parhaan komediasarjan näyttelijäkokoonpanon palkinnon toisena peräkkäisenä vuonna.

 Näyttelijät 
 Päähenkilöt 

 Teri Hatcher – Susan Mayer
 Felicity Huffman – Lynette Scavo
 Marcia Cross – Bree Van de Kamp
 Eva Longoria – Gabrielle Solis
 Nicollette Sheridan – Edie Britt
 Alfre Woodard – Betty Applewhite
 Brenda Strong – Mary Alice Young
 Andrea Bowen – Julie Mayer
 Ricardo Antonio Chavira – Carlos Solis
 Doug Savant – Tom Scavo
 James Denton – Mike Delfino
 Richard Burgi – Karl Mayer
 Мark Moses – Paul Young
 Cody Kasch – Zach Young
Muita keskeisiä henkilöitä:
 Shawn Pyfrom – Andrew Van de Kamp
 Joy Lauren - Danielle Van de Kamp
 Mehcad Brooks – Matthew Applewhite
 Page Kennedy / NaShawn Kearse – Caleb Applewhite
 Brent Kinsman – Preston Scavo
 Shane Kinsman – Porter Scavo
 Zane Huett – Parker Scavo
 Roger Bart – George Williams

 Sivuhenkilöitä 

 Harriet Sansom Harris – Felicia Tillman
 Joely Fisher – Nina Fletcher
 Currie Graham – Ed Ferrara
 Jay Harrington – tohtori Ron McCready
 Lee Tergesen – Peter McMillan
 Shirley Knight – Phyllis Van de Kamp
 Gwendoline Yeo – Xiao-Mei
 Paul Dooley – Addison Prudy
 Lesley Ann Warren – Sophie Bremmer
 Bob Gunton – Noah Taylor
 Kathryn Joosten – Karen McCluskey
 Pat Crawford Brown – Ida Greenberg
 Kurt Fuller – etsivä Barton
 Ryan Carnes – Justin
 Sam Lloyd – tohtori Albert Goldfine
 Jesse Metcalfe – John Rowland
 Nick Chinlund – etsivä Sullivan
 Adrian Pasdar – David Bradley
 Kyle MacLachlan – Orson Hodge
 Kiersten Warren – Nora Huntington
 Melinda Page Hamilton – nunna Mary Bernard
 Steven Culp – Rex Van de Kamp
 Bob Newhart – Morty Flikman
 Alejandro Patino – Ralph
Vierailevia tähtiä:
 Danny Trejo – Hector Ramos
 Penelope Ann Miller – Fran Ferrara
 Maria Conchita Alonso – Lucia Marquez
 Ronny Cox – Henry Mason
 Carol Burnett – Eleanor Mason
 William Atherton – tohtori Barr
 Jane Lynch – Maxine Bennett
 Wallace Shawn – Lonnie Moon

 Jaksot 
''Katso myös Luettelo televisiosarjan Täydelliset naiset jaksoista
 Jakso  Nimi (suomenkielinen/alkuperäinen)  Ensiesitys Yhdysvalloissa  Ensiesitys Suomessa  Katsojia (USA; milj.)  Katsojia (Suomi)2x01 (24)  Uusi vaihe / Next  25. syyskuuta 2005  4. syyskuuta 2006 28,36 422 000 Rexin kuoltua hänen äitinsä saapuu vierailulle Breen luo ja koettelee tämän hermoja hautajaissuunnitelmillaan. Carlos on vankilassa, ja John yrittää saada Gabriellen kokonaan itselleen. Lynette saa työpaikan mainostoimistosta. Mike paljastaa Susanille olevansa Zachin isä, minkä vuoksi pari eroaa, sillä Susan ei halua olla Zachin lähellä tämän pidettyä häntä panttivankina. Uudet naapurit muuttavat Wisteria Lanelle.2x02 (25)  Taisteluja / You Could Drive a Person Crazy  2. lokakuuta 2005  11. syyskuuta 2006 27,11 390 000 Lynette aloittaa työt, mutta huomaa ettei Tom pysty pitämään taloa tarpeeksi siistinä, ja päättää, että on aika käyttää kyseenalaisia keinoja. Breen ja Rexin äidin välit kiristyvät, kun tämä kerää kaiken huomion itseensä. George aikoo saada Breen takaisin. Susan hermostuu kuullessaan, että Edie seurustelee hänen entisen miehensä Karlin kanssa.2x03 (26)  Valheita ja kuvitelmia / You'll Never Get Away From Me  9. lokakuuta 2005  18. syyskuuta 2006 26,06 387 000 Rexin äiti aiheuttaa Breelle ongelmia poliisin kanssa liittyen Rexin kuolemaan. Poliisi epäilee, että Bree ja George murhasivat hänet yhdessä, joten Bree menee valheenpaljastustestiin todistaakseen ettei hänellä ole mitään tekemistä Rexin kuoleman kanssa. Gabrielle on vihainen itselleen, koska ymmärtää, ettei ollut Johnille niin tärkeä kuin luuli. Lynetten esihenkilö koettelee hermoja.2x04 (27)  Isät ja pojat / My Heart Belongs To Daddy  16. lokakuuta 2005  25. syyskuuta 2006 25,78 448 000 Susan hyväksyy Zachin ja auttaa Mikea etsimään häntä. Susan löytääkin pojan, mutta kuullessaan Zachin suunnitelmista Susanin tyttären suhteen, Susan antaa Zachille rahaa ja kehottaa tätä lähtemään kauas etsimään isäänsä. Gabrielle löytää asianajajan Carlosille, mutta joutuu tämän iskuyritysten kohteeksi. Yksi Lynetten pojista ei sopeudu äitinsä työssäkäyntiin ja keksii itselleen mielikuvitusystävän, mikä huolettaa Lynetteä. Andrew ja George taistelevat Breen huomiosta, minkä seurauksena Andrew joutuu takaisin kurileirille.2x05 (28)  Luottamus koetuksella / They Asked Me Why I Believe In You  23. lokakuuta 2005  2. lokakuuta 2006 25,22 380 000 Susan joutuu erottamaan pitkäaikaisen agenttinsa tämän jouduttua ongelmiin poliisin kanssa. Carlos ei pidä Gabriellen palkkaamasta asianajajasta ja vaatii uuden, koska pelkää, että viettäessään paljon aikaa komean juristin kanssa, Gabrielle saattaisi hairahtaa suhteeseen hänen kanssaan. Bree hautaa Rexin uudestaan poliisitutkinnan jälkeen, ja saa kuulla Rexin kirjoittamasta lapusta. Hän raivostuu siitä, että hänen miehensä piti häntä murhaajana. Lynetten pomo Nina manipuloi hänet tulemaan baariseuralaisekseen.2x06 (29)  Lemmentuskia / I Wish I Could Forget You  6. marraskuuta 2005  9. lokakuuta 2006 23,93 387 000 Paul palaa Wisteria Lanelle ja Susan yrittää turhaan saada hänet pidätetyksi Martha Huberin murhasta. Mike ei suostu kertomaan mitään poliiseille, sillä hänkin voisi joutua vankilaan siepattuaan Paulin. Bree ja George aloittavat suhteen, mutta Bree saa allergisen reaktion ja hänen terapeuttinsa sanoo sen saattavan johtua syyllisyydestä. Nina kiristää Lynetten hermoja pilkkaamalla hänen vaatteitaan, joten hän ostaa kalliin puvun, mikä aiheuttaa erimielisyyksiä Tomin kanssa. Carlosin asianajaja kertoo Gabriellelle rakastuneensa häneen, kun häntä ammutaan, mutta Gaby todistaa, ettei kyse ole rakkaudesta vaan himosta. Paul kertoo Mikelle, että Susan lähetti Zachin pois, mikä johtaa jälleen parin eroon.2x07 (30)  Kameran kertomaa / Color And Light  13. marraskuuta 2005  16. lokakuuta 2006 25,93 368 000 Susan ja hänen entinen miehensä Karl viettävät yön yhdessä molempien osapuolten epäonnistuneiden suhteiden seurauksena. Lynette ja Tom löytävät naapurustosta sopivan pariskunnan vuorottelemaan lasten vahtimisessa. Ystävyys loppuu kuitenkin, kun pariskunta esittelee heille kotipornostudionsa. Betty Applewhiten kellariin lukitsema lievästi kehitysvammainen poika Caleb pakenee ja murtautuu Gabriellen taloon. Gabrielle pelästyy kovasti ja putoaa portaat alas, mikä aiheuttaa hänelle keskenmenon.2x08 (31)  Valoa päin / The Sun Won't Set  20. marraskuuta 2005  23. lokakuuta 2006 25,92 386 000 Keskenmenon saanut Gabrielle yrittää lohduttaa itseään shoppailemalla, mutta joutuu lopulta kohtaamaan tunteensa lapsen menettämisestä. Susanin äiti menee naimisiin ja paljastaa Susanille häissä, että tämän oikea isä oli yhden yön juttu ja asuukin samassa kaupungissa. Breen luona vierailee nainen, joka kertoo seurustelleensa Georgen kanssa. Nainen kertoo Georgen muuttuneen kihlauksen jälkeen omistamishaluiseksi ja aggressiiviseksi. Bree ei haluaisi uskoa naista, mutta testaa Georgea tanssimalla ex-poikaystävänsä kanssa, mikä saa Georgen raivostumaan ja Breen purkamaan kihlauksen. Lynette yrittää opettaa Tomia pitämään parempaa huolta lapsista järjestämällä tekaistun kidnappauksen. Caleb pidätetään.2x09 (32)  Hyvät ja pahat / That's Good, That's Bad  27. marraskuuta 2005  30. lokakuuta 2006 25,89 360 000 Lynette saa kiinni nuoren työntekijän, Stun, ja Ninan yhdessä eräänä iltana toimistolta. Hän mainitsee myöhemmin Stulle, että tämä voisi haastaa yrityksen oikeuteen seksuaalisesta ahdistelusta. Stu tekeekin tämän ja sen seurauksena Nina sekä moni muu erotetaan oikeudenkäyntikulujen takia. Lynettesta tulee uusi esihenkilö. Carlos pääsee ehdonalaiseen nunna Maryn avustuksella. Gabrielle on kuitenkin mustasukkainen nunnalle ja järkyttynyt, kuinka uskonnollinen Carlos nykyään on. Hän alkaa epäillä naisen aikomuksia. Susan yrittää ystävystyä isänsä kanssa, siinä onnistumatta. Bree lähettää poliisit Georgen perään epäiltyään hänen heittäneen terapeutin sillalta. Käy myös ilmi, että George myrkytti Rexin. Tämän takia Bree ei hälytä apua ja antaa Georgen kuolla tämän haettua huomiota ottamalla yliannostuksen lääkkeitä.2x10 (33)  Tuhlaajapojat / Coming Home  4. joulukuuta 2005  6. marraskuuta 2006 25,52 346 000 Sisar Mary Bernard yrittää houkutella Carlosin mukaan matkalle Afrikkaan, mutta Gabrielle aikoo estää sen. Carlos saa allergisen reaktion rokotteesta, jonka Gaby ei ilmoittanut olevan sopimaton Carlosille, joten matka peruuntuu hänen osalta. Lynette järjestää päivähoidon työpaikalleen. Susan hermostuu biologiselle isälleen tämän avioliiton ulkopuolisista suhteista. Andrew palaa ja Bree paljastaa hänelle totuuden Georgesta.2x11 (34)  Suudelma / One More Kiss  8. tammikuuta 2006  13. marraskuuta 2006 23,72 341 000 Gabrielle suutelee Lynetten miestä Tomia huumorimielessä, mutta asia sotkee naisten välit. Andrew yrittää kiristää Breeta uhaten kertoa poliisille tapahtumista Georgen kanssa ennen tämän kuolemaa. Bree saa kuitenkin apua Karlilta, joka on asianajaja. Paul hyökkää Miken kimppuun ja naiset alkavat tulla epäluuloisiksi Bettyn suhteen, kun tämän talon edestä löytyy auto, jonka takaluukussa on miehen ruumis. Gaby antaa Carlosille luvan tehdä aviorikoksen.2x12 (35)  Sairauksia / We're Gonna Be All Right  15. tammikuuta 2006  20. marraskuuta 2006 22,52 380 000 Susan kiinnostuu lääkäri Ronista, jonka hän tapaa ensiavussa. Gabrielle loukkaantuu, kun Carlos ei näytä välittävän, vaikka Gabysta on paljastavia kuvia netissä. Lynette haluaa Tomin tekevän vasektomian, mistä tämä lopulta kieltäytyy. Tom myös ilmoittaa ettei pidä enää koti-isän roolista ja haluaa aloittaa työt. Bree yrittää saada tietoja Applewhiten perheestä, mutta joutuu lopulta putkaan rattijuopumuksen takia.2x13 (36)  Sota / There's Something About a War  22. tammikuuta 2006  27. marraskuuta 2006 25,33 383 000 Susan saa kuulla tapailemaltaan lääkäriltä tarvitsevansa pernanpoiston. Carlos yrittää painostaa Gabriellea hankkimaan lapsen uhkaamalla avioliiton mitätöimisellä, mistä sisar Mary oli häntä neuvonut. Carlos kuitenkin peruu uhkauksensa ja Gaby suostuu lapsen hankintaan. Tom hakee avointa paikkaa Lynetten työpaikalta. Bree ja Betty hermostuvat, kumpikin omista syistään, kuultuaan Matthew'n ja Daniellen seurustelusta.2x14 (37)  Hassut ihmiset / Silly People  12. helmikuuta 2006  4. joulukuuta 2006 23,47 402 000 Tom yrittää sopeutua Lynetten työpaikalle menemällä mukaan paikan esimiehen leikkeihin. Gabrielle kiintyy kiinalaiseen orjana pidettyyn tyttöön, jolle Carlos tarjosi väliaikaista oleskelupaikkaa. Susan yrittää mennä naimisiin homomiehen kanssa saadakseen vakuutuksen leikkausta varten. Suunnitelma ei kuitenkaan onnistu, joten Karl tarjoutuu naimaan hänet. Molemmat päättävät salata asian Edieltä, jonka kanssa Karl seurustelee. Bree menee tutkimaan Bettyn taloa, mutta saatuaan heidän salaisuutensa selville hän joutuu Bettyn kiristämäksi.2x15 (38)  Ystävänpalveluksia / Thank You So Much  19. helmikuuta 2006  11. joulukuuta 2006 23,41 361 000 Edie löytää kihlasormuksen ja avioehtopapereita Karlin laukusta ja luulee tämän aikovan kosia. Lääkäri kertoo Gabriellelle ettei tämä todennäköisesti voi saada enää lasta keskenmenon vuoksi. Breen alkoholiongelmat paljastuvat Lynettelle. Susan alkaa tulla toisiin ajatuksiin leikkauksen suhteen kuultuaan sen olevan Ronin ensimmäinen.2x16 (39)  Viimeiset keinot / There Is No Other Way  12. maaliskuuta 2006  18. joulukuuta 2006 22,20  – Gabrielle ja Carlos päättävät adoptoida lapsen, mutta asia mutkistuu pariskunnan menneisyyden takia. Bree ja Andrew riitautuvat yhä pahemmin. Lynette on Tomin esihenkilö ja sen vuoksi hän joutuu antamaan määräyksiä Tomille, josta Tom ei pidä. Susan pääsee leikkaukseen, mutta tunnustaa leikkauspöydällä lääketokkurassa Ronille rakastavansa Mikea. Noah Taylor on kuolemaisillaan ja kuulee uutta tietoa Paul Youngista ja lapsenlapsestaan, Zachista.2x17 (40)  Katkeavat siteet / Could I Leave You?  26. maaliskuuta 2006  25. joulukuuta 2006 21,41  – Tohtori Ron kuulee Susanin avioliitosta ja Susan pyytää hänet illalliselle Karlin kanssa todistaakseen ettei parin välillä ole enää mitään. Karl kuitenkin järjestää hässäkkää Ronin ja Miken välille, ja pari eroaa. Gabrielle haluaa valita tulevan adotiolapsensa synnyttäjän mahdollisimman tarkasti. Andrew kiristää Breeltä rahaa uhkaamalla kertoa poliisille keksimistään muistoista, jotka sisältävät seksuaalista väkivaltaa.2x18 (41)  Kiusaus / Everybody Says Don't  2. huhtikuuta 2006  1. tammikuuta 2007 21,82  – Carlos ja Gabrielle yrittävät adoptoida stripparin synnyttämän lapsen. Breen ja Andrew'n välinen oikeudenkäynti lähestyy ja Bree yrittää saada Lynetten puolelleen. Edie saa selville Susanin ja Karlin avioliiton ja kostaa pistämällä Susanin töihin kihlajaisiin ja Karlin maksamaan odotettua enemmän häistä.2x19 (42)  Häpeä / Dont' Look at me  16. huhtikuuta 2006  8. tammikuuta 2007 20,02  – Breen isä ja äitipuoli tulevat vierailulle ja yrittävät selvittää Breen ja Andrew'n välejä. Gabrielle ja Carlos menevät oikeuteen kuultuaan ettei heidän tuleva adoptiolapsensa olekaan lain mukaisesti heidän. Susanin uskoo, että Karl ei oikeasti rakasta Edieta, vaan on yhä rakastunut häneen.2x20 (43)  Rukous / It Wan't Meant To Happen  30. huhtikuuta 2006  15. tammikuuta 2007 21,30  – Lynette aiheuttaa tahtomattaan riidan esimiehensä ja tämän vaimon välille, minkä johdosta Tom päätetään erottaa. Gabrielle ja Carlos menettävät adoptiolapsen, kun biologinen äiti haluaakin yllättäen vauvansa takaisin. Karl jättää Edien, joka tukeutuu Susaniin. Betty on saanut talonsa myytyä, mutta Danielle kiristää Matthew'ta keksimällä keinon jäädä. Nuoret huijaavat Calebin käymään Daniellen kimppuun Breen ollessa samaan aikaan kotona. Suunnitelma menee kuitenkin pieleen, kun Betty päättääkin tappaa Calebin.2x21 (44)  Karuja totuuksia / I Know Things Now  7. toukokuuta 2006  22. tammikuuta 2007 21,33  – Andrew keksii vihdoin lopullisen keinon kostaa äidilleen Breelle ja viettelee tämän uuden poikaystävän, joka paljastui seksiaddiktiksi. Bree heittää Andrew'n ulos. Gabrielle yrittää keksiä keinon, jolla pitäisi kiinalaisen tytön maassa, sillä tämä on hänen mielestään hyvä kotiapulainen, ja keksiikin keinon, joka hyödyttää molempia. Hän ehdottaa, että tytöstä tulee heidän lapsensa sijaissynnyttäjä. Edie palkkaa yksityisetsivän saadakseen selville, kuka Karlin toinen nainen oli. Susan uskoo paljastuvansa joka tapauksessa, joten hän kirjoittaa kirjeen, jossa hän paljastaa viettäneensä yön Karlin kanssa vähän aikaa sitten. Edie kostaa polttamalla Susanin talon. Ennen tulipaloa Mike ja Susan lähentyvät jälleen.2x22 (45)  Yksin / No One Is Alone  14. toukokuuta 2006  29. tammikuuta 2007 21,03  – Danielle karkaa kotoa ja jättää lapun, jossa hän sanoo kaiken olleen Breen syytä. Bree pelkää mielenterveytensä romahtavan ja hän hakeutuu hoitoon psykiatriseen sairaalaan. Lynette epäilee Tomin pettävän häntä ja seuraa häntä työmatkalle toiselle puolelle maata. Felicia lavastaa Paul Youngin syylliseksi murhaansa levittämällä vertaan ja irtosormia pitkin Paulin asuntoa ja katoaa. Gabrielle ja Carlos onnistuvat saamaan kiinalaisen kotiapulaisensa raskaaksi hedelmöityshoidoilla, joten apulainen saa jäädä maahan ja parin unelma omasta lapsesta on jälleen askeleen lähempänä.2x23 (46)  Muistoja osa 1/2 / Remember (Part 1)  21. toukokuuta 2006  5. helmikuuta 2007 24,23  – Melanie Fosterin murha näytetään takaumissa ja paljastuu, että murhaaja olikin Matthew eikä Caleb, toisin kuin Matthew on uskotellut äidilleen. Bree pelästyy kuullessaan Daniellen olevan matkalla murhaajan kanssa, mutta ei pääse pois psykiatrisesta sairaalasta, vaikka oli mennyt sinne vapaaehtoisesti. Susan muuttaa asuntovaunuun päätettyään pärjätä omillaan. Paul pyytää Zachia menemään Noahin luo, jotta saisi hyvän asianajajan hänen rahoillaan.2x24 (47)  Muistoja osa 2/2 / Remember (Part 2)  21. toukokuuta 2006  12. helmikuuta 2007 24,23  – Lynettelle selviää, että hänen miehensä Tom ei olekaan pettänyt häntä, vaan käynyt tapaamassa 12-vuotiasta tytärtään Kaylaa ja tämän äitiä Noraa. Zach kytkee Noahin hengityskoneen pois päältä kuultuaan tämän aikovan poistaa hänet testamentista. Zach perii heti miehen suuren omaisuuden. Bree pakenee psykiatrisesta sairaalasta ja löytää Daniellen ja Matthew'n kotoaan. Matthew uhkaa ampua Breen, mutta Bettyn hälyttämät poliisit ehtivät ampua Matthew'n ensin. Betty ja Caleb muuttavat pois Wisteria Lanelta. Gabrielle heittää Carlosin ulos, kun selviää, että Carlos pettää häntä heidän raskaana olevan kotiapulaisensa kanssa. Kausi päättyy, kun Mike on menossa kosimaan Susania, mutta salaperäinen hammaslääkäri Orson Hodge ajaa tahallaan hänen päällensä. Sen jälkeen Orson menee tapaamaan Breeta kukkakimpun kanssa.

 DVD-julkaisu 
Buena Vista Entertainment julkaisi sarjan toisen tuotantokauden DVD:llä Yhdysvalloissa 29. elokuuta 2006, kun kaikki jaksot oli esitetty televisiossa. Kuusi dvd-levyä sisältävä boxi sisältää kaikki kauden jaksot ja lisäksi bonus-materiaalia kuten pilalle menneitä kohtauksia, kaksi esittämätöntä tarinaa, poistettuja kohtauksia sekä muuta kuvauksiin liittyvää materiaalia. Kausi on saatavilla Yhdysvalloissa myös iTunes Storessa kokonaisena kautena sekä yksittäisinä jaksoina.
 Desperate Housewives: The Complete Second Season - Extra Juicy Edition YksityiskohdatBonus-materiaali 
 23 jaksoa (24 kaksiosainen finaalijakso mukaan lukien)
 6-levyä
 1.78:1 aspect ratio
Englanti (Dolby Digital 5.1)
Tekstitys: Englanti "Täydelliset miehet: Wisteria Lanen miehet" 
 "Television ikoniset kotirouvat"
 "Cherry-valitsi" - Mark Cherryn lempiotokset
 "Muotia & muotitaiteilijoita" puvustaja Cate Adair'in kanssa
 "Täydellisiä naisia ohjaamassa" 
 "Mehukkaimmat palat" - Kotirouvien lempiotokset ja epätoivoiset hetket
 Poistettuja kohtauksia
 Kaksi julkaisematonta tarinaa Teri Hatcherin ja Felicity Huffmanin kanssa
 "Koko tarina" toisen kauden promo-mainos  Julkaisupäivät     29. elokuuta 2006 13. marraskuuta 2006 27. syyskuuta 2006

 Lähteet 

Luokka:Täydelliset naiset -tuotantokaudet
pl:Gotowe na wszystko#Seria druga